google/wiki40b huggingface dataset:
Offeret

Handling

Handlingen finner sted på ei lita svensk øy. Alexander (Erland Josephson) er en gammel forfatter. Han skal snart feire fødselsdag. Han inviterer venner og kjente til en sammenkomst, men natta før bryter en gedigen atomkrig ut i Europa. Alexander, som er svært religiøs, ber til Gud om at krigen skal slutte. Hvis Herren oppfyller ønsket hans, lover Alexander at han skal ofre seg helt og utslette seg selv psykisk.

Ligner på Bergman

Offeret blir ofte sammenlignet med filmene til Ingmar Bergman. Tarkovskij har i denne filmen benyttet seg av flere av Bergmans medarbeidere, blant annet fotografen Sven Nykvist, skuespillerne Erland Josephson og Allan Edwall, samt scenografen Anna Asp.

Fotografering

Fotografen Sven Nykvist benytter seg av lange og dvelende tagninger. Filmen åpner med en 9 minutter og 26 minutter lang tagning, som har rekorden som den lengste tagningen i en Tarkovskij-film. Tagninger som varer lengre enn 5 minutter er svært vanlig i denne filmen, og den består av tilsammen 115 tagninger (noe som er svært lite i en såpass langvarig film).
Orbis Litterarum

Orbis Litterarum (latin for litteraturens krets) er et dansk internasjonalt tidsskrift for litteraturforskning, grunnlagt i 1943 av Frederik Julius Billeskov Jansen og Jens Kruuse.
Tidsskriftet konsentrerer seg primært om europeisk og amerikansk litteratur, og publiserer peer reviewed originale artikler om allmenn og komparativ litteratur, genre og perioder. Tidsskriftet ønsker å forbinde de mange litteraturteoritiske retninger. Orbis Litteraturm publiserer på hovedspråkene, og redaktører er fra 2006 Lars Ole Sauerberg, Morten Nøjgaard og Bengt Algot Sørensen.
Iditarod 2006

Iditarod 2006 var den 34. utgaven av hundesledeløpet Iditarod. Siden det siste sifferet i 2006 er et partall kjørte deltagerne den nordlige traseen, som er 1852 km, av løypen fra Anchorage til Nome.

Deltakere i Iditarod 2006

Totalt var det påmeldt 105 hundekjørere til Iditarod 2006. Av disse meldte 22 avbud før løpet startet slik at antallet på startstreken i Anchorage var 83. Av de som meldte avbud var 19 menn, 3 kvinner og 7 hadde aldri gjennomført hundesledeløpet.
Av de 83 som startet var 71 fra USA, 3 fra Canada og 3 fra Norge. Landene Frankrike, Italia, Nederland, Sveits, Tyskland og Østerrike stilte med 1 deltager.
50 av deltakerne fra USA var bosatt i Alaska. Norges deltakere i hundesledeløpet var Bjørnar Andersen, Tore Albrigtsen og Tove Sørensen.
66 deltakere var menn, 17 kvinner og 20 deltakere hadde aldri gjennomført Iditarod. Blinde Rachael Scdoris fra Oregon, USA gjorde sitt 2. forsøk på å gjennomføre etter at hun brøt i 2005. Ledsageren hennes i 2006 var den erfarne Tim Osmar.
Loire

Etymologi

Navnet «Loire» kommer fra det latinske ordet Liger, som igjen er en transkripsjon av det galliske (keltiske) navnet på elven. Det galliske navnet på elven kommer av det galliske ordet liga, som betyr «silt, sediment, slam», og som har gitt det franske ordet lie (bunnfall i vin). Liga kommer av den urindoeuropeiske rota *legh-, som betyr «å ligge» (som òg er opphavet til dette norske ordet).
I fransk er adjektivet som kommer fra elven ligérien, som i le climat ligérien («klimaet i Loiredalen»). Klimaet i områdene langs elven blir regnet som det mest behagelige i Nord-Frankrike med varmere vintre og ikke alt for varme somre.

Geografi

Loire har sitt utspring i de nordøstlige delene av Cevennene, og renner hovedsakelig nordover gjennom Roanne og Nevers til Orléans, og fra der vestover gjennom Tours til Biscayabukta og Atlanterhavet ved Nantes. Loire er 1005,9 km lang og har et nedbørsfelt på  117 356 km.
Elven har til tider ført til alvorlige flommer. Flommene i 1856, 1866 og 1910 er eksempler på dette.
I motsetning til mange andre elver i Vest-Europa er det svært få demninger og sluser i Loire (Villeres-demningen som ble bygd i 1985 et par kilometer sør for Roanne, har spilt en nøkkelrolle i å hindre flom). På grunn av dette er Loire en svært populær elv for båtturer, der den renner gjennom de frodige landbruksområdene, og forbi kalksteinsklipper og eventyraktige slott.
Det tyske akademiet i Roma Villa Massimo

Det tyske akademiet i Roma Villa Massimo (tysk: Deutsche Akademie Rom Villa Massimo eller kortform, Villa Massimo (italiensk: Accademia Tedesca Roma Villa Massimo)) er en tysk offentlig eid kulturinstitusjon i Roma.
Villa Massimo ble bygget i perioden 1910 til 1914 av forretningsmannen Eduard Arnhold (1849–1925) fra Berlin. Arnhold overlot i 1913 eiendommen til den prøyssiske stat, sammen med en kontant sum på 680 000 Riksmark. I tillegg til bygningen oppførte Arnhold også ti atelierer med tilhørende leiligheter.

Stipendieopphold

Den tyske stat bevilger årlig en rekke stipendieopphold i Villa Massimo eller Casa Baldi, til fremragende kunstnere innenfor bildende kunst, litteratur, musikkomposisjon og arkitektur. Kunstnerne kan bo og arbeide kostnadsfritt i anlegget og får i tillegg utbetalt et honorar. Stipendiatene til Akademie der Künste Berlin i Villa Serpentera blir også inkludert i alle aktiviteter til Det tyske akademiet.
Tordenskjold-klassen

Historie

Kommandoheising den 21. mars 1898 under kommandørkaptein Christoffer Bochlum Mørch. Hun tjente Norge under den første verdenskrig, og ble omgjort til kadettfartøy like etter. Før den andre verdenskrig ble hun tatt ut av aktiv tjeneste. Sommeren 1940 ble fartøyet desarmert av tyskerne og 3 sekundærkanoner av typen 12 cm L/44 Armstrong ble satt opp på batteriet på Nesje. I 1948 ble fartøyet solgt.

Marinen etter konsulatsaken

I 1895 kom det til konflikt mellom den norske og svenske staten, i den såkalte konsulatsaken. Der marinen før hadde lidd under mangel på penger, ble det nå bevilget ekstraordinære midler den 25. juli, som ble brukt til å reise festningsverk og nye skip. Resultatet ble de fire panserskipene «Tordenskjold», «Harald Haarfagre», «Norge» og «Eidsvold». Det ble bygget også ti torpedobåter av første klasse, tolv av annen klasse. 
I 1905 bestod marinen av 4 panserskip, 34 torpedobåter, 11 kanonbåter og 4 monitorer. Torpedodivisjonsskipet «Valkyrjen» er også verdt å nevne.

Admiralstriden

Det regjerte stor uenighet innad i den norske flåtekommandoen om bruken av de norske styrkene, da Norge erklærte seg uavhengig. Det største problemet var at man på den ene side ikke ønsket å provosere Sverige til krig ved mobilisering av for mange og for store styrker, på den annen at man ikke ville levne tvil om at Norge kunne forsvare seg. Disse var bekymringene henholdsvis til kommanderende admiral, viseadmiral Christian Sparre, og hans stabssjef, kontreadmiral Jacob Børresen, som var meget uenige seg imellom. I denne striden stod de nye panserskipene sentralt.
Det fantes også uenighet angående selve stridstaktikken, skulle det komme til krig: Mens Børresen ønsket å møte den overlegne svenske fienden frontalt og tvinge den til retrett, var Sparre bekymret for panserskipene, og ønsket å holde særlig dem ved Tønsberg, for å hindre landsetting av svenske tropper sentralt. Under Sparre ville skipene bli fordelt på flere styrker, mens Børresen ønsket en stor og sentral styrke. Bakgrunnen for denne striden var at ingen taktikk var utformet for kamp mot svenskene, og at marinen var for ny til at man hadde erfaring med denslags i Norge.
Den bitre admiralstriden ble ikke avgjort før i 1910, ved en voldgiftsrett opprettet for anledningen i Lagtingsalen i Stortinget. Voldgiftsrettens kjennelse førte til at Sparre måtte søke avskjed fra embetet som kommanderende admiral. Også Børresen fikk så mye kritikk for sin opptreden i 1905, at han måtte søke avskjed

Panserskip i trening

Før Norge erklærte seg uavhengig den 7. juni 1905, trente Børresen og Sparre intensivt med panserskip og torpedobåter i Oslofjorden. Nesten tre måneder skulle gå med nesten kontinuerlige øvelser i all slags vær, før deres eskadre ble oppløst 29. juli. I mellomtiden bygde svenskene opp sin kampflåte i Göteborg og den 13. september ble skipene igjen mobilisert. Ikke før den 14. oktober var krisen løst, slik at skipene, med trøtte besetninger, kunne sendes hjem.
Palpicrassus

Utseende

Middelsstore, lange og slanke, brune trebukker. Antennene er kraftige og omtrent så lange som kroppen. Pronotum er tønneformet, dekkvingene lange og smale, litt avsmalnende bakover, ender i en tann. Beina er ganske korte.

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er kjent fra Brasil og Bolivia.
Parlamentsvalget i Belgia 2010

Parlamentsvalet i Belgia 2010 foregikk 13. juni 2010 og var et valg til begge kamrene i Belgias føderale parlament.

Bakgrunn

Valget fant sted bare tre år etter det forrige valget, Parlamentsvalget i Belgia 2007, til tross for at valgperioden er fire år. Det tidlige valget ble gjennomført da koalisjonsregjeringen til Yves Leterme måtte gå av da det ikke lyktes å finne noen løsning på valgkretsen Brussel-Halle-Vilvoorde, som strekker seg over begge språkområdene, og hele tiden har vært kontroversiell. Etter at Vlaamse Liberalen en Democraten hadde gått ut av regjeringen, innleverte Leterme sin avskjedssøknad 22. april 2010. 26. april godkjente kong Albert II Letermes avskjedssøknaden, og 6. mai ble det utlyst nyvalg.
Ingen av partiene stilte opp i hele landet, men bare i enten i de flamsk-språklige eller de franskspråklige valgkretsene. Forandringer fra valget i 2007 var at valgalliansen mellom Christen Democratisch en Vlaams (CD&V) og Nieuw-Vlaamse Alliantie ikke lenger eksisterte og de stilte til valg hver for seg. Likeens hadde samarbeidet mellom og Socialistische Partij Anders og VlaamsProgressieven opphørt.

Valgresultat

Valget medførte i første rekke en stor framgang for de flamske separatistiske partiet N-VA og det sosialistiske partiet Parti socialiste på den franskspråklige siden. De liberale partiene på begge sider, Vlaamse Liberalen en Democraten og Mouvement Réformateur mistet støtte, og det gjorde også det mer ekstreme flamske separatistpartiene Lijst Dedecker og det høyreekstreme Vlaams Belang. De franskspråklige høyreekstremistene i Front national tapte plassene sine i parlamentet, og det nye partiet Parti Populaire fikk ett mandat i Representantkammeret .
Cyanagapanthia

Utseende

Nokså små, avlange, brunlige trebukker med svak metallisk glans. Hodet er forholdsvis stort, like bredt som pronotum. Pronotum har brede pigger på sidene. Dekkvingene er parallellsidige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Sørøst-Asia (det sørlige Kina, Laos).
Europaparlamentsvalget i Ungarn 2014

Europaparlamentsvalget i Ungarn 2014 ble avholdt 25. mai 2014. Det ble valgt 21 mandater til Europaparlamentet.
Michal Ďuriš

Landslaget

15. august 2012 fikk han sin første landskamp for Slovakia mot Danmark.
Han ble tatt ut i Slovakias EM-tropp til EM i Frankrike 2016.
Furudvergmåler

Utseende

En liten (vingespenn 15 – 19 mm), spinkel, lysgrå måler. Forvingen kan ha mer eller mindre tydelige, mørke og lyse tverrbånd men er ofte ensfarget lys grå, med en oval, svart flekk midt i. Bakvingen er gråhvit. Denne arten hviler gjerne med forvingene pekende litt nedover, i motsetning til de fleste andre dvergmålere (Eupithecia spp:), der forvingene står rett ut i hvilestilling. Larven er naken, lyst grønnlig brun, med lyse lengdestriper.

Levevis

Larvene lever på knopper og unge skudd av furu (Pinus sylvestris) og lerk (Larix decidua). De voksne målerne flyr i april – mai.

Utbredelse

Arten finnes over hele Europa og i det nordlige Asia. I Norge er den funnet nord til Finnmark, men det er relativt få funn i Nord-Norge.
Jize

Jize (kinesisk: 鸡泽县; pinyin: Jīzé Xiàn) er et fylke i provinsen Hebei i Folkerepublikken Kina. Det ligger under byprefekturet Handan.
Fylket hadde 244 874 innbyggere i 1999.
Juzjnaja kraftverk

Juzjnaja kraftverk (russisk: , betyr Sørlige kraftverk) er et varmekraftverk i St. Petersburg i Russland. Det eies og opereres av et regionalt kraftselskap, og har en effekt på 800 MW. Brenselstype er naturgass og fyringsolje.
Byggingen av kraftverket begynte omkring 1961, og første byggetrinn stod ferdig i 1978. Kraftverket har senere blitt utvidet og fornyet ved en rekke anledninger, med planer om ytterligere oppgradering.
Rundfunkchor Berlin

Rundfunkchor Berlin (Berlin radiokor) er et profesjonelt, blandet kor i Berlin, stiftet i 1925. Simon Halsey er fra 2001 korets dirigent. Rundfunkchor Berlin har et internasjonalt rennommé og vant i 2011 sin tredje Grammypris.
Dêqên (Dêqên)

Dêqên (kinesisk: 德钦县; pinyin: Déqīn Xiàn) er et fylke i provinsen Yunnan i Folkerepublikken Kina. Det ligger i det autonome prefektur Dêqên.
Befolkningen var på 58 348 innbyggere i 1999.

Kulturminner

Den katolske kirken i den tibetanske landsbyen Cizhong (Cizhong jiaotang, 茨中教堂) ble i 2006 tilføyd på listen over Folkerepublikken Kinas kulturminner.
Landsbyen er overveiende katolsk, og kirken er i bruk. Kirken er blitt en turistmagnet som utnyttes i området. Et firma i Kunming har begynt utviklingen av en Cizhongvin som angivelig skal være basert på de vinranker som de franske misjonærer plantet for egenproduksjon av messevin.

Samferdsel

Kinas riksvei 214 løper gjennom området. Den fører fra Xining i provinsen Qinghai til Jinghong i Yunnan.
Tillitsmannen (film)

Handling

Filmen handler i grove trekk om norsk politisk historie i perioden 1907–1963. Gerhardsen forteller om hvordan Det norske Arbeiderparti i denne perioden vokste fram og fikk en politisk lederposisjon innen arbeiderbevegelsen og i det norske parlamentariske system. Han snakker i all hovedsak om arbeiderbevegelsen og dens utvikling, men gir likevel noe plass til mer personlige refleksjoner. Han forteller om sitt forhold til organisasjonsarbeid, om sine følelser overfor de nasjonale symboler, og om Lenin. Dessuten kommenterer han kort enkelte sentrale begivenheter fra den perioden han ledet landet som statsminister. Her får vi blant annet høre om gjenreisingspolitikken, innmeldingen i NATO og Kings Bay-saken.
Dokumentaren er bildelagt med utdrag fra valg- og opplysningsfilmer.

Filmanmelderne

Aftenpostens filmanmelder var noe blandet mens Arbeiderbladets Bjørn Hansen var udelt positiv. Førstnevnte skrev blant annet følgende: «Gerhardsens egen opptreden, hans fortellerkunst og evne til å formidle følelser er filmens styrke, og også dens svakhet. Her er én hovedrolle, én helt – arbeiderbevegelsen personifisert, først og fremst av Gerhardsen, mens alle andre er statister i mer eller mindre uttalte skurkeroller». Arbeiderbladets anmelder var meget begeistret og skrev som følger: «Filmen er mer enn et stykke nyere norsk historie enn filmatiske nedtegnelser av Gerhardsen. Regissøren har valgt å se Gerhardsen gjennom de historiske begivenheter han var samtidig med.» Han skriver videre at «Beretningen om arbeiderklassens rolle i denne stille og våpenløse revolusjonen preges av hans fenomenale fortellervene og muntlige, ledige form. Som skolefilm og opplysningsfilm er den en fulltreffer». Braaten, Lars Thomas (1995). Filmen i Norge. Norge. s. 336. ISBN 82-417-0195-0.
Boston Children's Hospital

Boston Children's Hospital er et barnesykehus i Boston i USA. Det er et universitetssykehus som er tilknyttet Harvard Medical School, med en omfattende forskningsvirksomhet, særlig innen kardiologi, kreft hos barn, gastroenterologi, neonatologi. Sykehuset har en kapasitet på 395 senger. Det blir jevnlig rangert som USAs fremste barnesykehus, f.eks. i flertallet av spesialitetene i U.S. News & World Reports rangering.
Letesenbet Gidey

2014

Gidey fikk bronse på 5000 meter i det etiopiske mesterskapet i friidrett i 2014, med tiden 16:19,30, 16 år gammel.

2015

Hun deltok i juniorklassen i VM i terrengløp 2015 i Guiyang i Kina, og vant denne klassen individuelt. Hennes lagvenninner Dera Dida og Etagegne Woldu kom på henholdsvis andre- og tredjeplass, og vant dermed lagkonkurransen. Under Ungdoms-VM i friidrett 2015 kom hun på fjerdeplass på 3000 meter.

2016

Gidey vant 5000 meter i FBK Games i Nederland i mai, med tiden 14:58,44. Hun senket sin personlige rekord på 5000 meter til 14:45,63 i Barcelona i juni.

2017

Hun deltok igjen i juniorklassen i VM i terrengløp 2017, der hun vant. Etiopia vant også lagkonkurransen i denne klassen. I det etiopiske mesterskapet i friidrett fikk hun sølv på 5000 meter, og hun kom på ellevteplasss på 5000 meter i VM i friidrett 2017. Hun fikk to tredjeplasser i kvalifiseringsstevnene i Diamond League 2017 (Shanghai Golden Grand Prix og Golden Gala), som ga 12 poeng og plass i Diamond League-finalen. Denne gikk i Brussel, og Gidey kom der på sjuendeplass.

2018

Hun vant terrengløpet Cinque Mulini i San Vittore Olona i februar. I Diamond League 2018 kom han på femteplass i Qatar Athletic Super Grand Prix, andreplass i Prefontaine Classic og tredjeplass i Meeting International Mohammed VI d'Athlétisme de Rabat, som ga til sammen 17 poeng, og hun ble dermed kvalifisert til Diamond League-finalen. Diamond League-finalen var Weltklasse i Zurich, der hun kom på sjuendeplass.

2019

I VM i terrengløp 2019 i Danmark deltok hun i seniorklassen, og kom der på tredjeplass individuelt, og Etiopia vant lagkonkurransen i kvinneklassen. Hun satte personlig rekord på 10 km i TCS World 10K i Bangalore med tiden 33:55, og kom der på andreplass. I mai vant hun 10.000 meter i det etiopiske mesterskapet i friidrett. Hun deltok i Diamond League 2019, og kom der på tredjeplass i Prefontaine Classic, som ga seks poeng og tiendeplass i kvalifiseringen, som ga plass i Diamond League-finalen i Brussel. Der kom hun på andreplass, bak Sifan Hassan, og kom dermed på andreplass i Diamond League 2019. 
Gidey vant 10.000 meter i Etiopias uttakningsstevne for VM i friidrett, som ble arrangert i Hengelo i Nederland i juli. Den 28. september fikk hun sølv på 10.000 meter i VM i friidrett 2019, bak Sifan Hassan. Gidey løp på 30:21,23, som var ny personlig rekord.
Energimerking av bygg

Energimerking av bygninger og boliger er en ordning for å evaluere byggets energikvalitet. 
I Norge er energimerking av bygninger styrt av Energimerkeforskriften. Denne forskriften ble vedtatt 18. desember 2009 og trådte i kraft 1. januar 2010. Forskriften er hjemlet i energiloven, og setter bestemmelser for hvilke type bygg som må energimerkes og hvor ofte. Energimerking er pliktig fra 1. juli 2010. EUs bygningsenergidirektiv 2002/91/EF ligger til grunn for ordningen.
Energimerkeforskriften beskriver også plikten til energivurdering av tekniske anlegg i bygninger. Plikten gjelder regelmessig energivurdering av kjelanlegg (basert på fossile brensler) og ventilasjons- og romkjøleanlegg.

Energiattest

Energimerking resulterer i en energiattest. Attesten har en gyldighetsperiode på 10 år, men kan fornyes ved ønske. Energiattesten skal inneholde energimerke, oppvarmingsmerke, energibruk, tiltaksliste og sammendrag.

Målt energibruk

Faktisk energibruk vil kun bli oppgitt i attesten hvis eier har oppgitt forbruket sitt. For yrkesbygg som er i drift er det pliktig å oppgi målt energibruk.

Sammendrag av opplysninger som er registrert om bygningen eller boligen

Sammendraget gjengir de viktigste dataene som er oppgitt som grunnlag for energimerkingen.
Dette gir leseren av attesten mulighet til å kontrollere at de viktigste parametrene er riktige.
Southaven CC gasskraftverk

Southern CC gasskraftverk er et varmekraftverk i Desoto County i Mississippi, USA. Anlegget har en installert produksjonskapasitet på 897 – 904 MW, fordelt på 6 turbiner med kombinasjonssyklus (CC). Operatør er energiselskapet Tennessee Valley Authority. 
Kraftverket stod ferdig utbygd i 2003. Brenselkilden er naturgass, og unntaksvis fyringsolje.
Oginga Odinga

Bakgrunn

Han ble født som Obadiah Adonijah. I selvbiografien Not Yet Uhuru anslår Odinga at han var født i oktober 1911. Senere byttet han ut site kristne navn mot det tradisjonelt afrikanske Oginga Odinga.

Politisk karriere

I 1957 ble Oginga Odinga politisk talsmann for luofolket. Samme år ble han valgt til representant av det lovstiftende rådet i den sentrale Nyanza-valgkretsen.
I 1960 dannet Odinga partiet KANU, sammen med Tom Mboya. Da Kenya ble selvstendig i 1964, ble Odinga landets første visepresident. Han ble imidlertid  snart uenig med president Kenyatta om den politiske kursen, forlot sin post og KANU for å i 1966 opprette Det kenyanske folkeforbund.
I 1969 ble Odinga fengslet for år, etter en verbal disputt med Kenyatta ved ett kaotisk offentlig møte i Kisumu.
Først etter Kenyattas død i august 1978 gjenopptok Odinga sin politiske gjerning. I 1982 ble han satt i husarrest etter et kuppforsøk mot Daniel arap Moi. 
Jaramogi krediteres for uttrykket «Not Yet Uhuru» som er tittelen på hans selvbiografi som han skrev i 1980-årtene under husarresten. «Uhuru» betyr frihet på swahili og det var hans synspunkt at selv etter uanhengigheten fra den britiske kolonialismen ble den politiske opposisjon brutalt undertrykket i Kenya, slik at landet ennå ikke hadde oppnådd ekte frihet. Jaramogis sønn Raila var også i forvaring i en periode av åtte år.
I 1990 forsøkte han forgjeves å registrere et opposisjonsparti, National Democratic Party. I 1991 var han medgrunnleggende til og interimsordforende for Forum forgjenopprettelse av demokrati (Forum for Restoration of Democracy, FORD).
Oginga Odingas sønn Raila Odinga ble senere en av Kenyas ledande politiker. En annen sønon, Oburu Odinga, ble medlem av parlamentet.
David Livingston

Karriere

Livingston tok sin utdanning på Boston College og kom til Europa i 1987 for å spille profesjonell ishockey i Nederland. I tillegg til opphold i Sverige, England og Østerrike, har Livingston spilt på Nederlands herrelandslag i ishockey siden 1991 og vært trener på landslaget i perioden 2006-09. I tillegg var han engasjert som ishockeytrener på Wang Toppidrettsgymnas.
I 2006/07-sesongen var Livingston hovedtrener for 1.-divisjonslaget til Furuset, samt assistenttrener på A-laget i GET-ligaen. Sesongen etter var han hovedtrener for A-laget til Furuset, før han 26. februar 2008 signerte avtale med Manglerud Star som hovedtrener for A-laget i de 2 sesonger.
4. oktober 2011, kun ett døgn etter at Knut Jørgen Stubdal ble fjernet som hovedtrener i Lørenskog, ble Livingston ansatt som ny hovedtrener i klubben. Etter å ha røket ut av NM i ishockey 2014 mot Lillehammer, fikk Livingston sparken som Lørenskogtrener. To måneder senere ble det annonsert at Livingston var tilbake i jobben som hovedtrener i Manglerud Star. 
David Livingston har blitt kåret til årets trener tre ganger, 2009/10, 2011/12 og 2017/2018.
Pergesa acteus

Utseende

En middelsstor (vingespenn 64-80 millimeter), slank svermer. Vingene er brunlige, forvingen med en bred, flaskegrønn lengdestrek langs midten. Undersiden av kroppen er lysgrønn.

Levevis

Larvene kan leve på en rekke ulike planter, de fleste i myrkonglefamilien og vinfamilien.

Utbredelse

Arten er vidt utbredt i Sørøst-Asia, fra India i vest til Sulawesi i øst.
Åpenbaringen (film)

Handling

Inger er 50 år og hjemmeværende husmor. Hun er ferdig med sin oppgave som mor, og har liten sosial kontakt. Hun begynner i sin første jobb utenfor hjemmet, som mannen har skaffet henne. Men hun mislykkes, og får en sterk følelsesmessig knekk. Mannen sender henne på rekreasjon til et øde sommerhotell. Der møter hun et ungt, lykkelig par, som blir et positivt innslag i hennes kontaktløse verden. Stimulert av dette møtet avbryter hun ferien, og reiser hjem til sin mann med nytt livsmot. Hun finner ham i sengen med en annen, og bryter sammen igjen.
I et forsøk på å finne klarhet i hva hun bør gjøre, forlater hun hjemmet, og reiser til sine foreldre. Men heller ikke her finner hun noen støtte. Det siste hun gjør er å kontakte gamle ungdomsvenner, men blir hentet og kjørt hjem av sin mann. Dermed blir hun igjen ydmyket, og den dagen tar Ingers liv slutt.